Comença l’Off Romà de Sagunt a Escena amb ‘Al Aire’ de la companyia Nostraxladamus
05 d’agost 2021

Continua la programació del festival Sagunt a Escena amb el primer espectacle de l’Off Romà, que és l’oferta d’espectacles gratuïts que es representen als carrers i les places de la ciutat de Sagunt i el Port en el marc del festival Sagunt a Escena. 

  

Este primer espectacle, que és una estrena absoluta, és _Al Aire_ de la companyia Nostraxladamus. És una funció d’equilibrisme, acrobàcia aèria i molt d’humor presentada per Jimena Cavalletti.

  

En l’espectacle tot ocorre a l’aire, una presentadora de televisió a punt d’eixir a l’aire, números circenses en les altures amb el buit als peus. El circ és un desafiament a la gravetat en tots els sentits, des de l’acrobàcia, l’humor i l’equilibrisme es creen imatges i emocions que permeten alliberar la imaginació i, d’esta manera, es transforma l’impossible en inevitable i es contagia d’il·lusió a tot el públic. 

  

Veurem en _Al aire_ un número d’equilibrisme còmic sobre una estructura autònoma sense ancoratges en què la tècnica es posa al servei de l’humor amb un alpinista que vol fer una exhibició i és tan maldestre que desencadenarà caigudes, entropessons i tot tipus de jocs acrobàtics interpretat per Miguel Pollán. 

  

Una peça de masteler xinés i dansa que combina sensacions i sentiments, tècnica i moviment amb un element vertical a càrrec de Milkiee Lee, el número d’equilibrisme i humor sobre la corda fluixa de Noche Dieguez, que passa pel llenguatge gestual i la ironia barrejant dos universos tan diferents com el circ i el tradicionalisme amb una naturalitat tant còmica com commovedora. Per a tancar l’espectacle es podrà veure un número de funambulisme sobre cable a càrrec de Mariona Moya. 

  

L’Off Romà està organitzat per l’Institut Valencià de Cultura de la Generalitat Valenciana i per l'Ajuntament de Sagunt, amb la col·laboració de la Diputació de València. El següent espectacle del festival és la representació al Teatre Romà de _Carta_ de la companyia portuguesa de dansa de Mónica Calle, el dissabte 7 d’agost a les 22 hores. 

![Imagen sin texto alternativo.](/media/fuhdbkqu/98-c_alaire.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/comenca-l-off-roma-de-sagunt-a-escena-amb-al-aire-de-la-companyia-nostraxladamus/ "Facebook")
*   [](http://twitter.com/share?url=https://aytosagunto.es/va/actualitat/comenca-l-off-roma-de-sagunt-a-escena-amb-al-aire-de-la-companyia-nostraxladamus/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comenca-l-off-roma-de-sagunt-a-escena-amb-al-aire-de-la-companyia-nostraxladamus/ "Linked In")
*   [](mailto:?body=https://aytosagunto.es/va/actualitat/comenca-l-off-roma-de-sagunt-a-escena-amb-al-aire-de-la-companyia-nostraxladamus/)